**Diabēta apmācības pakalpojuma sniegšanas kārtība un apmaksas nosacījumi**

1. IZPILDĪTĀJS, kuram šī Līguma 1.pielikumā ir iekļauts Sekundāro ambulatoro pakalpojumu veids “Diabēta apmācības kabinets” apņemas sniegt valsts apmaksātu diabēta pacientu izglītošanu un apmācību ar saslimšanas specifiku un kontroli saistītās jomās (turpmāk – diabēta apmācība).
2. IZPILDĪTĀJS diabēta apmācību nodrošina:
	1. pacientiem ar pirmreizēji diagnosticētu cukura diabētu;
	2. ja krasi mainījies pacienta dzīvesveids, veselības stāvoklis (maiņu darbs; grūtniecība; blakus saslimšanas) kā rezultātā pasliktinājusies diabēta kontrole.
3. IZPILDĪTĀJS prioritāri pakalpojumus diabēta apmācības kabinetā nodrošina personām, kurām nepieciešama pirmreizēja apmācība.
4. IZPILDĪTĀJS diabēta apmācības pakalpojumu sniedz pacientiem ar ģimenes ārsta, endokrinologa, vai bērnu endokrinologa nosūtījumu.
5. IZPILDĪTĀJS nodrošina iespēju pakalpojumam pierakstīties telefoniski.
6. IZPILDĪTĀJS pakalpojuma ietvaros nodrošina pacientu izglītošanu par:
	1. veselīga uztura plānošanu;
	2. fiziskām aktivitātēm cukura diabēta pacientam;
	3. cukura diabēta paškontroli un terapijas efekta vērtēšanu;
	4. mērķtiecīgu medikamentu lietošanu (arī insulīna injekciju tehnika, uzglabāšana);
	5. individuālo aprūpes problēmu risināšanu (tai skaitā insulīna devu adaptācija, ceļojumi, maiņu darbs);
	6. komplikāciju risku samazināšanu (tai skaitā blakus slimību gadījumā, smēķēšanas atmešanas veicināšana);
	7. par jautājumiem pēc endokrinologa vai bērnu endokrinologa ieteikuma (ja notikusi terapijas stratēģijas maiņa, ja diabēta pacientei iestājusies grūtniecība, ja ir slikti kompensēts cukura diabēts (HbA1c >8%) vai novērojamas biežas hipoglikēmijas);
	8. u.c. ar diabētu saistītiem jautājumiem.
7. IZPILDĪTĀJS diabēta apmācību organizē individuālu konsultāciju veidā, grupu nodarbību veidā, attālinātu konsultāciju veidā.
8. IZPILDĪTĀJS, pacientiem ar pirmreizēji diagnosticētu diabētu, nodrošina apmācības veikšanu pēc algoritma: individuāla klātienes konsultācija, pēc 10 dienām atkārtota klātienes konsultācija, pēc 30 dienām attālināta konsultācija.
9. IZPILDĪTĀJS nodrošina, ka diabēta apmācību veic māsa (vispārējās aprūpes māsa) ar papildspecialitāti “Diabēta pacientu apmācības metode māsas praksē” vai ir apguvusi “Diabēta aprūpes māsas papildspecialitātes” mācību programmu.
10. Papildus šīs kārtības 9. punktā minētajam speciālistam IZPILDĪTĀJS valsts sabiedrībā ar ierobežotu atbildību "Bērnu klīniskā universitātes slimnīca" pakalpojumus sniedz bērnu endokrinologs.
11. IZPILDĪTĀJS nodrošina, ka diabēta apmācības pakalpojums tiek sniegts uz zinātniski pamatotām intervences metodēm.